བླ་མེད་གོ་འཕང་སྒྲུབ་ཐབས་གཡུང་དྲུང་ལམ་གྱི་
སྒྲོན་མེའི་མདོ་ཞེས་བྱ་བ་
བཞུགས་སོ། །
།བྦ ཇད་ཁཱ།བཊཝཐརྱབྦབྦ»གཡུང་དྲུང་ལྷ་ཡི་སྐད་དུ་ན། སད་ར་ཁྲི་ཀར་ད་
དོད། ཨ་ཨ་སལ་སལ་ལམ་ལམ། གང་ཟག་མིའི་སྐད་དུ་ན། བླ་མེད་གོ་འཕང་བསྒྲོད་
པའི་ལམ་ཞེས་བྱ་བའི་མདོ། སྟག་གཟིག་རྒྱལ་པོའི་སྐད་དུ། ཞེ་ན་ཁུ་རི་སྨྲར་རོ། །ཨ་ས་
ཏྲི་དར་ཨ། ས་རི་ཏྲིང་ཏིང་ཨ། གཤེན་རབ་ཀྱི་སྐྱེས་བུའི་སྐད་དུ། གཡུང་དྲུང་ལམ་གྱི་
སྒྲོན་མེའི་མདོ། ཐར་པའི་ལམ་སྟོན་པ། གཤེན་རབ་མི་བོའི་སྐུ་ལ་ཕྱག་འཚལ་ལོ། །
༧ སྲིད་པ་འདིའི་སྔོན། སྐྱེ་བ་འདི་ཡི་གོང་ལ་བསྐལ་པ་མ་བརྗེས་པའི་ཐོག་མ་
འཇིག་རྟེན་འདི་ཡི་སྒྲོན་མ་སྟོན་པ་གཏོ་རྒྱལ་ཡེ་མཁྱེན་གྱིས་མཛད་དེ། འཇིག་རྟེན་
འདི་ཡི་མི་ནི་མཉམ་ལྡན་རབ་དགའ་མུ་ཏིག་འཛོམ་ཞེས་བྱ་བའི་འཇིག་རྟེན་ཡིན་
ཏེ། གནས་པའི་ཡུལ་དང་གྲོང་ཁྱེར་ཐམས་ཅད་ནི། དུང་དང་མན་ཤེལ་དང་། ཀེ་ཀེ་
རུ་དང་། ཆུ་གསེར་དང་། སྦུར་ལེན་དང་། སྐར་འཕྲ་མེན་ལ་སོགས་པ་བརྩེགས་པ་
དང་། སེམས་ཅན་ཐམས་ཅད་ཀྱང་། ངང་རིང་བ། ཁྲོ་བ་དཀའ་བ། རྒྱལ་པོ་དང་།
འབངས་དང་། བཙུན་མོ་ཐམས་ཅད་ནི། ཁྱེའུ་དང་། བུ་མོ་དང་། འཁོར་དང་།
ཡང་འཁོར་ཐམས་ཅད་ནི། ལོ་བརྒྱ་ཚོ་བཅུ་བཅུ་ཐུབ་བོ། །བཙུན་མོ་ཐམས་ཅད་ནི།

གསུང་རབ་སྒོ་མཛོད་རིན་པོ་ཆེའི་གླེགས་བམ།
28
རྒྱན་ཕལ་པོ་ནི། གསེར་དང་གཡུ་དང་། སྐལ་འཕྲ་མེན་དང་། མུ་ཏིག་དང་། རྒྱན་
མང་པོ་མཆིས་ཏེ། ལུས་ཁྲུ་བཅུ་བདུན་ཡོད་དེ། བྲམ་ཟེའི་རིགས་ཏེ། རིན་པོ་ཆེ་ཁྲུས་
ཀྱི་རྫིང་བུ་རེ་རེ་ཞིག་མཆིས་སོ། །བསད་པ་འམ། བཅད་པ་འམ། འཐབ་པའི་ལས་
འབྱུང་བ་མེད་དོ། །འཐབ་པ་འམ། ཁྲོ་བར་གྱུར་པ་ཐམས་ཅད་ནི། སྐད་དང་ཕྱག་
གིས་བརྡའ་མཚོན་ཏེ། ཐམས་ཅད་སྟོན་པ་གཏོ་རྒྱལ་ཡེ་མཁྱེན་གྱིས། འདུལ་བའི་གོ་
སྐབས་ཡིན་ནོ། །དེའི་ཚེ་སེམས་ཅན་གྱི་འཚོ་བ་ནི། རིན་པོ་ཆེ་ས་ཞག་འདམ་བུ་བྱ་བ་
ལ་སྤྱོད་པས། འཁྲོ་བ་དང་འཁྲུགས་པ་མེད་པར་ཞི་དལ་གྱིས་གནས་སོ། །
དེའི་ཚེ་དེའི་དུས་ན་འཛམ་བུ་གླིང་འདི་འོད་དཔག་འཇམ་ཞེས་བྱ་བའི་སྒྲ་གྲག་
གོ །འོད་དཔག་འཇམ་ཞེས་བྱ་བའི་ཞིང་ཁམས་ན་འདིར་ཡང་། རི་བོ་ཐམས་ཅད་
རིན་པོ་ཆེ་སྣ་བདུན་གྱི་མཆོད་རྟེན་དུ་ཡོད་དོ། །སྟོན་པ་གཏོ་རྒྱལ་ཡེ་མཁྱེན་ཏེ། རིན་
པོ་ཆེའི་ཁྲི་འཕང་རྒྱལ་བ་བརྩེགས་ཞེས་བྱ་བའི་ཞིང་ཁམས་རྒྱ་མཚོ་གཡུའི་མན་འདལ་
ཞེས་བྱ་བའི་གྲོང་ཁྱེར་ཆེན་པོ་གཅིག་ཡོད་དོ། །དེའི་དབུས་ནས། གྲོང་ཁྱེར་གཡུ་འོད་
བཀོད་པ་ཞེས་བྱ་བ་ན། ས་གཞི་ཐམས་ཅད་མེ་ཏོག་གཡུ་མདོག་འདབ་མ་འཕེལ་ཀ་
སྟོང་སྟོང་བྱེ་བ་ཙམ་ཡོད་པ་ལ། ཁུ་བ་བདུད་རྩི་འཛགས་པ་ཐམས་ཅད་ཀྱིས་འཐུང་
བ། ལྷའི་བུ་མང་པོ་འཚོ་བ་དགོངས་པའི་སྐབས་སུ། རོལ་མོ་རྒྱན་གྱི་ཕྲེང་བ་ཞེས་བྱ་བ་
མང་པོ་བྱེད་པའི་དུས་སུ། སྤྲིན་འབྱུང་བའི་སྙིང་པོ་ལ་འཚོ་བར་བྱེད་དོ། །འཇིག་རྟེན་
གྱི་གྲོང་ཁྱེར་ཆེན་པོ་དེའི་དབུས་ན་གྲོང་ཁྱེར་མཉམ་ལྡན་མུ་ཏིག་འོད་ཅེས་བྱ་བ་ཡོད་
དོ། །དེའི་དབུས་ན་གཡུ་ཁང་ངོ་བོ་པད་མ་བརྩེགས་པའི་གཞལ་ཡས་ཁང་ཞེས་བྱ་བ་
ཡོད་དོ། །སྟོན་པ་གཏོ་རྒྱལ་ཡེ་མཁྱེན་ཞེས་བྱ་བའི་སྟོན་པ་དེ་བཞུགས་སོ། །སྟོན་པ་
བཞུགས་པའི་འཁོར་གཡོག་ཏུ། སེམས་ཅན་སྡིག་པོ་བྱེ་བ་ཁྲག་ཁྲིག་གཅིག་ཀྱང་འཁོད་
དོ། །ལྷའི་རིས་དྲི་མ་མེད་པ་ཇི་སྙེད་ཅིག་འཁོད་དོ། །ལྷ་མ་ཡིན་མཚོན་ཐོགས་པ་ཅི་
2

མདོ་སྡེ།
བླ་མེད་གོ་འཕང་སྒྲུབ་ཐབས་ཀྱི་མདོ།
སྙེད་ཅིག་འཁོད་དོ། །མི་དང་མཐོ་རིས་པ་ཅི་སྙེད་ཅིག་འཁོད་དོ། །བྱོལ་སོང་ཁ་འཁོར་
བ་ཅི་སྙེད་ཅིག་འཁོད་དོ།
།ཡི་དྭགས་དང་ཡི་དྭགས་ལ་ཉེ་འཁོར་བ་ཅི་སྙེད་ཅིག་
འཁོད་དོ། །དམྱལ་བ་དང་གཏན་བཙན་ཞེས་བྱ་བ་ཅིག་འཁོད་དོ། །སྟོན་པ་གཏོ་རྒྱལ་
ཡེ་མཁྱེན་དེ།
འཁོར་བ་དེ་དག་ལ་ཉི་མ་རེ་རེ་ལ་ཡང་འཚོ་བ་མས་ཀྱི་སྦྱིན་པ་བྱ་བ་
ཞིག་འགྱེད་དོ། །མདོག་བཟང་དང་སྐྱབས་སྦྱིན་དང་། མདངས་འབྱིན་དང་། གནུར་
མ་དང་། དཀར་པོ་དང་། གཡུ་འབྲང་དང་། འདམ་བུ་སྐྱོན་དང་། བདུད་རྩི་དམུ་
ཡད་ཁ་ཟས་ཀྱི་ཚོགས་ཀྱི་ལོངས་སྤྱོད་ཟད་མེད་འགྱེད་དོ། །བཞོན་པའི་ལོངས་སྤྱོད་
འགྱེད་དོ། །མུ་ཏིག་དང་། བཻཌཱུརྱ་དང་། ཟངས་དང་། ལྕགས་ཀྱི་ལོངས་སྤྱོད་འགྱེད་
དོ། །མལ་ཆ་དང་། གོས་དང་། རྒྱན་དང་། ན་བཟའ་ཚོགས་ཀྱི་ལོངས་སྤྱོད་འགྱེད་
དོ། །ནད་ཀྱི་རྐྱེན་རྩིས་དང་། སྨན་གྱི་ལོངས་སྤྱོད་འགྱེད་དོ། །སྟོན་པ་དེ་སྐུ་ཁྲུ་ཉི་ཤུ་རྩ་
གཅིག་གི་གཟི་བརྗིད་དཔག་གོ །
ཤར་ཕྱོགས་སུ་བྱམས་ལྡན་རྒྱལ་བའི་ཞིང་ཁམས་སུ། ནུབ་མེད་སྤྲིན་འབྱུང་གནས་
ཞེས་བྱ་བའི་སྟོན་པ་གཅིག་གིས་འགྲོ་བའི་དོན་གཟིགས་ནས་སྦྱིན་པ་འགྱེད་པ་ཡང་
སྟོན་པ་གཏོ་རྒྱལ་གྱི་སྐུའི་པེའུ་ཙེའི་སྤྲུལ་པའོ། །བྱང་ཕྱོགས་མེའི་འཇིག་རྟེན་གྱི་ཁམས་
ནས། གྲོང་ཁྱེར་ཕྲ་རབ་ལྷུན་འཐུག་ཅེས་བྱ་བ་ན། རྒྱལ་པོ་མཉམ་ལྡན་ཟངས་ཀྱི་
མདོག་བྱ་བ་ཞིག་བཞུགས་པ་དེས། རང་གི་ལུས་ཀྱི་ཤ་ཁམ་ཚད་གཅོད་ཅིང་། འགྲོ་
བ་ཀུན་ལ་ཚད་མཉམ་པར་སྦྱིན་ཏེ། དེ་ལྟ་བུའི་སྦྱིན་པའི་སྟོབས་ཀྱིས། ལུས་ལ་མེ་ཏོག་
པད་མ་སྟོང་སྟོང་སྐྱེ་བ། མཆོད་པས་ཚིམ་པར་བྱེད་པ་ཞིག་ཡོད་དོ། །སྟོན་པ་གཏོ་
རྒྱལ་ཡེ་མཁྱེན་གྱི་སྐུའི་སྤྲུལ་པའོ། །ནུབ་ཕྱོགས་ཀྱི་འཇིག་རྟེན་རྡུལ་བྲལ་བཟང་པོ་ཞེས་
བྱ་བ་ཞིག་ན། རྒྱལ་པོ་ལྟ་ན་བྱམས་པའི་བོན་པོ་འོད་བྱ་བ་ཞིག་གིས། འགྲོ་ལ་བྱམས་
པའི་ཡིད་ཀྱི་འདུལ་བའི་བྱམས་པ་བསྐྱེད་པ་ཡང་། དེ་བཞིན་སྟོན་པའི་གསུང་གིས་
3

གསུང་རབ་སྒོ་མཛོད་རིན་པོ་ཆེའི་གླེགས་བམ།
28
ཁྱབ་པའོ། །ལྷོ་ཕྱོགས་འདིར་སྲིད་པའི་བོན་པོ་ཡང་དག་རྡུལ་བྲལ་འོད་ཟེར་ཅན་ཞེས་
བྱ་བ་ཞིག་བཞུགས་ཏེ། སྟོན་པ་གཏོ་རྒྱལ་ཡེ་མཁྱེན་གྱི་གསུང་གི་བྱིན་གྱིས་བརླབས་ཀྱི་
སྤྲུལ་པའོ། །ལྷོ་ཕྱོགས་ཀྱི་འཇིག་རྟེན་གཡུ་ལོ་ལྗོན་གྱི་གྲོང་ཁྱེར་གྱི་དབུས་ནས། རྒྱལ་
པོ་ཆེན་པོ་རྟག་ཞི་བ་ཞེས་བྱ་བ་ཞིག་བཞུགས་ཏེ། གཞན་ཙམ་གྱི་དོན་ལ་རང་གི་ཤ་
གཅོད་ནུས་པར་འགྱེད་པ་ཞིག་ཡོད་དོ། །སྲིད་པའི་གཤེན་རབ་གཏོ་རྒྱལ་གྱི་ཐུགས་ཀྱི་
སྤྲུལ་པའོ། །
དེའི་ཚེ་འོག་མེན་འདའ་བ་མེད་པའི་བོན་གྱི་ཕོ་བྲང་ན། གཏོ་རབ་སྤྲུལ་པ་མུ་ཏིག་
བཀོད་པ་ཞེས་བྱ་བ་དེས། འཇིག་རྟེན་གྱི་ཁམས་ཆགས་འཇིག །གཡུ་ལོ་འོད་སྣང་
ཞེས་བྱ་བའི་བོན་སྟོན་ཅིང་བཞུགས་ཏེ། དེའི་སྤྱན་སྔར་གཏོ་རྒྱལ་ཡེ་མཁྱེན་གྱིས་ཞུས་
པ་འཇིག་རྟེན་གྱི་ཁམས་རྩོད་པ་ཅན་ཞིག་ཏུ་གྱུར་ནས་སྣང་མོད་ཀྱི། འཇིག་རྟེན་གྱི་
བསྟན་པ་རྫོགས་པའི་ཚངས་རྒྱུང་འཇིག་རྟེན་གནས་པའི་ཁམས་འདི་འཇིག་པ་ནི།
རླུང་དང་། མེ་དང་། ཆུ་གསུམ་ཡིན་ཏེ། དུས་ཀྱིས་འཇིག་མོད་ཀྱིས་ལུས་འཇིག་མོད་
ཀྱི། གནས་ཀྱིས་འཇིག་སྟེ། སེམས་ཅན་འདུལ་དཀའ་སྟེ། དུས་ཀྱི་མདངས་འགྱུར་
བ་ཆེ་བར་འབྱུང་མོད་ཀྱི། སེམས་ཅན་གྱིས་སྡིག་པའི་ལས་སྤྱོད་པ་ནི། བསམ་གྱིས་
མི་ཁྱབ་པ་སྟེ། ཁྱོད་ལྷ་དང་གཤེན་དང་། སྲིད་པ་གསུམ། མི་མཇེད་འཇིག་རྟེན་གྱི་
ཁམས་ཤར་ཕྱོགས་ཡེ་ཤེས་འོད་འབྱུང་དཔག་མེད་ཞེས་བྱ་བ་ཞིག་གི། ཞལ་བཞུགས་
འཛུམ་པའི་སྤྱན་སྔར་ནས། ངས་ཁྱོད་ལ་སྲིད་འདི་ཡི་གནས་ཚུལ་ཅི་བཞིན་པ་ཞིག་
ཡིན་ཏེ། ལྷའི་བུ་ཁྱོད་གསུམ་ནི། ཁྱེའུ་ཆུང་གསུམ་ཡིན་ཏེ། གཅིག་ནི་ཁྱེའུ་ཆུང་གཡུ་
ལོའི་འོད་ཅན་ཞེས་བྱའོ། །གཅིག་ནི་ཁྱེའུ་གཡུང་དྲུང་ནམ་མཁའ་གཞོན་ནུའོ། །གཅིག་
ནི་ཁྱེའུ་ཆུང་བྱམས་པའི་གཞོན་ནུའོ། །ཁྱོད་གསུམ་ལ་གཏོ་རབ་སྤྲུལ་པ་གློག་འབྱུང་
ངས་དབང་བསྐུར་བས། འགྱུར་མེད་སྤྲུལ་པ་གཡུང་དྲུང་འོད་ཅེས་བྱ་བའི་དབང་
4

མདོ་སྡེ།
བླ་མེད་གོ་འཕང་སྒྲུབ་ཐབས་ཀྱི་མདོ།
བསྐུར་རོ། །དེ་ཅིའི་ཕྱིར་ཞེ་ན། འགྲོ་བ་འདུལ་བ་ཚེ་ལོ་བརྒྱ་ཚོ་བཅུའི་སྐྱེ་བ་འདི་ཡི་
ལས་ཀྱི་འཁོར་ལོ་བསྒྱུར་བའི་དབང་བསྐུར་ཏེ། སེམས་ཅན་གདུག་པ་མི་འདུལ་ན།
མུ་མེད་དབྱིངས་ལ་མཉམ་པར་གཤེགས་རེ་རན་ཞེས་བཀའ་སྩལ་ཏོ། །
དེའི་ཚེ་ལྷ་དང་གཤེན་དང་སྲིད་པ་གསུམ། གྲོས་གཅིག་ལ་བསྡུས་ཏེ། འཇིག་རྟེན་
གཡུང་དྲུང་སྤྲོ་རྒྱན་ཞེས་བྱ་བའི་གནས་གཅིག་ན། བཻཌཱུརྱ་ཞུན་མའི་མཆོད་རྟེན་སྟོང་
དང་རྩ་བརྒྱད་ཡོད་པའི་གནས་མཆོག་དེ་ན་གཡུ་ཁང་པད་མའི་གཞལ་ཡས་སུ། སྟོན་
པ་གཏོ་རྒྱལ་ཡེ་མཁྱེན་ཞབས་འཆགས་པ་བཞུད་དེ། ཡེ་ལྷ་སེམས་གྱི་སྒྲོན་མ་ཅན་
བྱམས་པ་རབ་བརྩེགས་མཆོད་རྟེན་ལ་གཡུང་དྲུང་ཪབ་སྣང་སྤྲུལ་པའི་རྒྱན་ཞེས་བྱ་
བའི་བོན་གྱི་འཁོར་ལོ་བསྐོར་བའི་སྤྱན་སྔར་པུས་མོ་བཙུགས་ཏེ། ཡན་ལག་བསྐུམས་
ནས། ཡེ་ལྷ་སེམས་གྱི་སྒྲོན་མ་ཅན་ལ་ཞུས་པ། ཀྱེ་མ་ཧོ། ལྷ་ཡེ་ལྷ་རིག་པའི་སྒྲོན་མེ་
ཁྱེད་དང་། གཤེན་པོ་བདག་དང་སྲིད་པ་མུ་རྒྱུང་དཀར་པོ་དང་གསུམ། སློབ་དཔོན་
གཅིག་པའི་གྲོགས་སུ་མཚན་ལྡན་ཏེ། ཚེ་ལོ་བརྒྱ་ཚོ་བཅུའི་སྟོན་པ་བྱེད། ད་ནི་ཐུགས་
རྗེས་མི་འདུལ་བའི་དུས་ལགས་ཏེ། སེམས་ཅན་སྤྱོད་པ་རྩུབ་པ་སྟེ། ལྷ་དང་སྲིད་ང
ཐུགས་རྗེ་ཅན། འཇིག་རྟེན་གྱི་ཁམས་ཐམས་ཅད་སྡིག་པའི་རྒྱུ་དང་། རྐྱེན་དང་ལས་
རྣམས་ཅི་ལྟ༌བུ༌ཞེས་ཞུས་སོ། །
དེའི་ཚེ་སྟོན་པ་ལ་སྲིད་པ་བདག་གི་གྲོས་ལ། འགྲོ་བ་སེམས་ཅན་མི་ཉན་ལོག་ལྟ་
འཁྲུལ་པའི་ཉེ་འཚེར་སྣང་། སེམས་ཅན་ཐམས་ཅད་ཞེ་སྡང་རང་ཁར་སྤྱོད། འཁྲུགས་
པ་དང་། གསད་པ་དང་། གཅོད་པ་དང་། ལག་ཆ་མཚོན་དབལ། ཡ་ལད་དང་
ཆས་སོ། །སེམས་ཅན་ཐམས་ཅད་མཚོན་རྩེ་གསུམ་པ་དང་ཆས་སོ། །ཁ་ཊང་ཧྲོད་
དང་ཁ་ཧྲོད་ཅན་དང་ཆས་སོ། །སེམས་ཅན་ཐམས་ཅད་སྤུ་གྲི་དང་ཆས་སོ། །སེམས་
ཅན་ཐམས་ཅད་རལ་ཀྱུ་དང་ཆས་སོ། །སེམས་ཅན་ཐམས་ཅད་གཏུན་ཤིང་དང་ཆས་
5

གསུང་རབ་སྒོ་མཛོད་རིན་པོ་ཆེའི་གླེགས་བམ། 28
སོ། །སེམས་ཅན་ཐམས་ཅད་སྤོབས་པ་སྐྱེས་པའི་མཚོན་ཆ་རྣམ་པ་དུ་མ་དང་ཆས་
སོ། །སེམས་ཅན་ཐམས་ཅད་རལ་གྲིའི་འཁོར་ལོ་བསྐོར་རོ། །སེམས་ཅན་ཐམས་ཅད་
ཀྱིས་ཨ་འདར་ཤག་འདེབས་སོ། །སེམས་ཅན་ཐམས་ཅད་སྤུ་གྲི་བསྣོལ་མའི་འཁོར་ལོ་
འདེབས་སོ། །དེ་སྐད་ཅེས་སྲིད་པས་ཞུས་སོ། །
ཡེ་ལྷ་སེམས་ཀྱི་སྒྲོན་མས་བཀའ་སྩལ་པས། བདག་གི་བསྟན་པ་ཅི་ལྟར་བསྟན་
ཚད་རྣམས་རྫོགས་པའི་རྟགས་ནི་འདི་ལྟ་སྟེ། བདག་གིས་ནམ་མཁའི་སྐར་ཚོགས་
ཙམ་དྲངས་ཀྱང་ས་གཞིའི་རྡུལ་ཙམ་ལྟུང་བར་གྱུར། བདག་གིས་དཀར་པོར་བསྒྱུར་
ཡང་ནག་པོར་སོང་། བདག་གིས་ཞི་བར་བསྒྱུར་ཡང་བརྩོན་པར་སོང་། སྟོང་གསུམ་
ཀུན་དུ་སེམས་ཅན་ཐམས་ཅད་ཀྱང་བསོད་ནམས་ཀྱི་ཆ་ཞན་པར་མཆིས་སོ། །བདེན་
པ་ལས་ལོག་པར་མཆིའོ། །འགྲོ་བ་འཇིག་རྟེན་དྲངས་པས་ཀྱང་། མི་འདྲོངས་ཐམས་
ཅད་ལྟུང་བར་གྱུར་རོ། །བདག་གི་ཡང་ཐུགས་རྗེ་ཡི་བསྟན་པའི་ཚད་རྫོགས་ཏེ་
མཆིའོ། །སེམས་ཅན་ཐམས་ཅད་ལུས་ཀྱི་མདངས་ཡལ་ཏེ་མཆིའོ། །གླིང་ཀུན་དུ་ཁྲག་
གི་ཆར་པ་བབས་ཏེ་མཆིའོ། །འགའ་ཏི་དང་། སྟ་རེ་དང། ཀུན་འདུལ་གྱིས་བསད་
ཏེ་མཆིའོ། །ད་ཡང་ལོ་གཅིག་གི་ཞག་གྲངས་སམ་དུས་ཚོད་ལ། སྒྱུ་མའི་གླིང་བསྒྱུར་
ཞེས་བྱ་བའི་ཏིང་ངེ་འཛིན་གྱིས་འདྲེན་པར་བྱའོ། །དེས་ཀྱང་ལས་འཕྲོ་ཡོད་པ་དག་
ཞིག་འདྲོང་སྟེ། ལས་འཕྲོ་མེད་པ་ཅི་སྙེད་ཅིག་ལྟུང་བར་འགྱུར་རོ། །རབ་ཏུ་ལྟུང་བར་
འགྱུར་རོ། །ཤིན་ཏུ་ལྟུང་བར་འགྱུར་རོ། །མངོན་པར་ཡང་ལྟུང་བར་འགྱུར་རོ། །རབ་
ཏུ་མངོན་པར་ལྟུང་བར་འགྱུར་རོ། །ཞེས་བཀའ་སྩལ་ཏོ། །
དེའི་ཚེ་འཇིག་རྟེན་གྱི་ཁམས་སུ་སྒྲ་ཆེན་པོ་ལྔ་ཞིག་འབྱུང་ངོ༌། །གཡོ་འོ་འགུལ་ལོ་
འུར་རོ་ཐུག་གོ་ཆེམ་མོ། །དེ་ནས་གཤེན་གྱི་བུས་ལྷ་ལ་ཞུས་པ་འཇིག་རྟེན་ནས་འཕོས་
ནས། རྒྱུ་ཅི་ལྟ་བུ་རྐྱེན་ཅི་ལྟ་བུས་འཇིག་པ་ལགས། ཞེས་ཞུས་སོ། །དེ་ལ་ལྷའི་བུ་ཡིས་

མདོ་སྡེ།
བླ་མེད་གོ་འཕང་སྒྲུབ་ཐབས་ཀྱི་མདོ།
བཀའ་སྩལ་པ། སྣོད་དང་བཅུད་ཀྱི་འཇིག་རྟེན་འཇིག་པའི་རྒྱུ་ནི། སེམས་ཅན་ཐམས་
ཅད་རྒྱུ་ངན་པས། མ་རིག་པར་གྱུར་པས་དུག་གསུམ་དུ་འགྱུར་རོ། །དུག་གསུམ་ལས་
དུག་ལྔ་ལས་ཉོན་མོངས་པ་བརྒྱད་ཁྲི་བཞི་སྟོང་གི་མཐུ་བརྟས་པས། འཇིག་རྟེན་མཐོ་
རིས་ཀྱི་གནས་བཅུ་ནི་སྟོངས། འོག་ཕྱོགས་ངན་འགྲོའི་གྲོང་ཁྱེར་གསུམ་པོ་ནི་བྱུར་
བུར་སོང་ནས་ལྟུང་བ་ཐམས་ཅད་ལ། ཐར་པ་ཐོབ་པར་བརྒྱའི་ཆར་རམ། སྟོང་གི་
ཆར་རམ། ཁྲིའི་ཆར་རམ། འབུམ་གྱི་ཆར་རམ། ཁྲི་ཕྲག་འབུམ་གྱི་ཆར་རམ། སྟོང་
ཕྲག་དུ་མའི་ཆར་ཡང་མི་ཉེ་འོ། །བཅུད་དུ་གྱུར་པ་ཐམས་ཅད་ནི། དཔེར་ན་ཆུ་བོ་
ལྟ་བུ་སྟེ། ཡར་ལ་མ་དྲོངས་མར་ལ་ལྟུང་། བདག་གི་སྐུས་མ་དྲོངས་འགྱུར་བ་ཆེ་
བས་མར་ལ་ལྟུང་ངོ༌། །གསུང་གིས་མ་དྲོངས་འགག་འཁྲུལ་མང་བས་མར་ལ་ལྟུང་།
ཐུགས་ཀྱིས་མི་འདྲོངས་འཁྲུལ་སྣང་མང་བས་སྣང་གིས་མོད། ཀྱི་ཧུད་ཀྱི་ཧུད་ཤིན་ཏུ་
ཐུགས་ཆད་ནས། བདག་ལྷ་དང་སྲིད་པ་ཡེ་མུ་རྒྱུང་དཀར་པོ་དང་། གཤེན་གཏོ་རྒྱལ་
ཁྱོད་དང་གསུམ་ནི། བསྟན་པ་གཅིག་ལ་གནས་པ་ཡིན་མོད་ཀྱི། འུ་ཅ